rejauldu/bengali-wikipedia huggingface dataset:
অনুকুল সুধাকর রায় (জন্ম ৩০ নভেম্বর ১৯৯৮) একজন ভারতীয় ক্রিকেটার যিনি ঝাড়খণ্ড এবং কলকাতা নাইট রাইডার্সের হয়ে খেলেন। ডিসেম্বর ২০১৭ সালে, তাকে ২০১৮ অনূর্ধ্ব-১৯ ক্রিকেট বিশ্বকাপের জন্য ভারতের স্কোয়াডে রাখা হয়েছিল। অনূর্ধ্ব-১৯ ক্রিকেট বিশ্বকাপে তিনি যৌথভাবে সর্বোচ্চ উইকেট শিকারি ছিলেন।  তিনি বিহার রাজ্যের রোসেরার ভিরহাতে জন্মগ্রহণ করেন।  ৮ ফেব্রুয়ারি ২০১৮-এ তিনি ২০১৭-১৮ বিজয় হাজারে ট্রফিতে ঝাড়খণ্ডের হয়ে লিস্ট এ অভিষেক করেন।  নভেম্বর ২০১৮-এ ২০১৮-১৯ রঞ্জি ট্রফিতে ঝাড়খণ্ডের হয়ে প্রথম-শ্রেণীর ক্রিকেটে অভিষেক হয়। নয়টি ম্যাচে ৩০টি উইকেট নিয়ে তিনি টুর্নামেন্টে ঝাড়খণ্ডের পক্ষে সেরা উইকেট শিকারী ছিলেন। ২১ ফেব্রুয়ারি ২০১৯-এ ২০১৮-১৯ সৈয়দ মুশতাক আলি ট্রফিতে ঝাড়খণ্ডের হয়ে তার টি-টোয়েন্টি অভিষেক হয়। অক্টোবর ২০১৯-এ, তাকে ২০১৯-২০ দেওধর ট্রফির জন্য ইন্ডিয়া বি -এর স্কোয়াডে নাম দেওয়া হয়েছিল।  ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ প্রতিযোগিতার নিলামে তাকে কলকাতা নাইট রাইডার্স কিনে নেয়।  তিনি ২ মে, ২০২২-এ রাজস্থানের বিরুদ্ধে তার নতুন দলের হয়ে অভিষেক করেন।   তথ্যসূত্র   বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:ঝাড়খণ্ডের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
আবু হেনা (–বর্তমান) একজন বাংলাদেশি রাজনীতিবিদ ও সাবেক সরকারি কর্মকর্তা। তিনি ১৯৯৬ ও ২০০১ সালের নির্বাচনে বাংলাদেশ জাতীয়তাবাদী দলের (বিএনপি) মনোনয়নে রাজশাহী-৩ (পবা ও মোহনপুর) আসন থেকে পরপর দুবার জাতীয় সংসদের সদস্য নির্বাচিত হন।https://www.banglanews24.com/election-comission/news/bd/680786.details   কর্ম ও রাজনৈতিক জীবন  আবু হেনা কর্মজীবনে জাতীয় রাজস্ব বোর্ড, বাংলাদেশ ইনস্টিটিউট অব ম্যানেজমেন্টের মহাপরিচালকসহ সরকারি বিভিন্ন পদে চাকুরি করেন এবং ১ অক্টোবর ১৯৯৪ সাল থেকে ৩১ মে ১৯৯৫ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করে চাকুরিজীবন শেষ করে রাজনীতিতে প্রবেশ করেন।  প্রাথমিকভাবে তিনি বাংলাদেশ আওয়ামী লীগের মনোনয়নে সংসদ নির্বাচন করতে চাইলেও ব্যর্থ হয়ে ১২ জুন ১৯৯৬ সালের নির্বাচনে বিএনপির মনোনয়নে রাজশাহী-৩ (পবা ও মোহনপুর) আসন থেকে সংসদ সদস্য নির্বাচিত হন। ২০০১ সালের নির্বাচনে তিনি একই আসন থেকে পুনরায় সংসদ সদস্য নির্বাচিত হন।https://www.banglanews24.com/national/news/bd/686443.details  ২০০৫ সালে নিজ দলের সমালোচনা করে তিনি আলোচনায় আসেন এবং তাকে দল থেকে বহিষ্কার করা হয়।https://bdnews24.com/politics/2005/11/23/abu-hena-mp-expelled-from-bnp-1st-ld ২০০৭ সালে তত্ত্বাবধায়ক সরকারের সময় তিনি তথাকথিত সংস্কারপন্থী নেতা হিসেবে পরিচিত হন। ২০১৮ সালের জাতীয় সংসদ নির্বাচনের পূর্ব মুহূর্তে বিএনপি তাকে পুনরায় দলে ফিরিয়ে এনে রাজশাহী-৪ আসন থেকে মনোনয়ন প্রদান করে।   তথ্যসূত্র   বিষয়শ্রেণী:অষ্টম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:১৯৩০-এর দশকে জন্ম বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:রাজশাহী জেলার রাজনীতিবিদ বিষয়শ্রেণী:বাংলাদেশের সাবেক সচিব বিষয়শ্রেণী:২০২০-এ মৃত্যু বিষয়শ্রেণী:রাজশাহী জেলার ব্যক্তি বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
রাধাপদ রায় হলেন একজন বাংলাদেশী বাঙালি পল্লিকবি। তিনি আঞ্চলিক ভাষায় শতাধিক গান ও কবিতা লিখেছেন। আঞ্চলিক ভাষায় তাৎক্ষণিক গান, কবিতা ও ছড়া তৈরি করে মানুষকে মুগ্ধ করায় স্থানীয় লোকজনের কাছে তিনি ‘স্বভাবকবি’ হিসেবে পরিচিতি লাভ করেছেন। তাঁর লেখা ‘কেয়ামতের আলামত জানি কিন্তু মানি না’ কবিতাটি সামাজিক যোগাযোগ মাধ্যমে সবচেয়ে বেশি জনপ্রিয়তা লাভ করে।  তিনি রঙতাল নামক নতুন একটি বাদ্যযন্ত্র তৈরি করেছেন।   প্রাথমিক জীবন  রাধাপদ রায় ১৯৪৭ সালের ৯ আগস্ট কুড়িগ্রামের নাগেশ্বরী উপজেলায় জন্মগ্রহণ করেন। তিনি পঞ্চম শ্রেণি পর্যন্ত লেখাপড়া করেছেন। তার স্ত্রী মিনতি রানী ও ছেলে জুগল রায়।  সমাজের নানা অসংগতি, অনাচার নিজের কবিতায় তুলে ধরে আঞ্চলিক ভাষায় তাঁর লেখা গান ও কবিতা গুলো বিভিন্ন এলাকায় ব্যাপক সাড়া ফেলে ও জনপ্রিয় হয়ে ওঠেন। তিনি নিজের লেখা গান ও কবিতা মানুষকে শুনিয়ে উপার্জনে করেন।   হামলা  ২০২৩ সালের সেপ্টেম্বরে পূর্ববিরোধের জের ও গান-বাজনার সংস্কৃতির বিরোধি কিছু দুর্বৃত্ত "হিন্দু কবিকে পেটালে কিছু হয় না" বলে মারধর করে তাকে আহত করেন। পরে তাকে উপজেলা স্বাস্থ্য কমপ্লেক্সে ভর্তি করা হয়। এ ঘটনায় রাধাপদ বলেছেন, "শরীরের ব্যথা কমলেও মনের ব্যথা যাবে না।" দেশের সর্বস্তরের মানুষ হামলার তীব্র নিন্দা ও অপরাধীদের শাস্তি দাবি জানান। ৪ অক্টোবর কুড়িগ্রাম পুলিশ হামলাকারীকে গ্রেফতার করে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী কবি বিষয়শ্রেণী:বাংলাদেশী লোককবি বিষয়শ্রেণী:বাংলা ভাষার কবি বিষয়শ্রেণী:কুড়িগ্রাম জেলার ব্যক্তি বিষয়শ্রেণী:২১শ শতাব্দীর বাঙালি কবি বিষয়শ্রেণী:১৯৪৭-এ জন্ম বিষয়শ্রেণী:বাদ্যযন্ত্রের উদ্ভাবক
ওলগা লেওনার্দভ্‌না নিপার-চেখভা (; ২১ সেপ্টেম্বর [পুরনো রীতিতে ৯ সেপ্টেম্বর] ১৮৬৮ - ২২ মার্চ ১৯৫৯) ছিলেন একজন রুশ ও সোভিয়েত মঞ্চ অভিনেত্রী। তিনি রুশ নাট্যকার আন্তন চেখভের স্ত্রী।  নিপার ১৮৯৮ সালে কনস্তান্তিন স্তানিস্লাভ্‌স্কির প্রতিষ্ঠিত মস্কো আর্ট থিয়েটারের প্রথম ৩৯ জন সদস্যদের একজন। তিনি দ্য সিগাল (১৮৯৮) নাটকে আর্কাদিনা চরিত্রে; আঙ্কল ভানিয়া (১৮৯৯) নাটকের মস্কো প্রিমিয়ারে এলেনা চরিত্রে; এবং থ্রি সিস্টার্স (১৯০১) নাটকে মাশা চরিত্রে এবং দ্য চেরি অরচার্ড (১৯০৪) নাটকে মাদাম রেনেভ্‌স্কায়া চরিত্রে অভিনয় করেছেন। তিনি ১৯৪৩ সালে পুনরায় রেনভ্‌স্কায়া চরিত্রে অভিনয় করেন, যেটি ছিল দ্য চেরি অরচার্ড নাটকের ৩০০তম মঞ্চায়ন।   জীবনী   প্রারম্ভিক জীবন  নিপার ১৮৬৮ সালের ২১শে সেপ্টেম্বর [পুরনো রীতিতে ৯ই সেপ্টেম্ব] ভিয়াৎকা প্রদেশের গ্লাজভে জন্মগ্রহণ করেন। তার পিতা লেওনহার্ট আউগুস্ট নিপার ছিলেন অস্ট্রীয় এবং মাতা আন্না ইভানভ্‌না ফন সালৎজা ছিলেন বাল্টিক জার্মান বংশোদ্ভূত। তার পিতামাতা দুজনেই জার্মান বংশোদ্ভূত হলেও তার পিতা রাশিয়াকে তার পারিবারিক ঐতিহ্য হিসেবে দাবী করেন। তার দুই ভাই ছিল, তারা হলেন কনস্তান্তিন ও ভ্লাদিমির। তিনি বালিকা বিদ্যালয়ে পড়াশোনা করেন এবং ফরাসি, জার্মান ও ইংরেজি ভাষায় সাবলীলভাবে কথা বলতে পারতেন। পাশাপাশি তিনি সঙ্গীত ও গানের তালিম নিতেন।   কর্মজীবন  নিপার মালি থিয়েটারের নাট্য স্কুলে ভর্তি হন এবং এক মাস পরেই সেখান থেকে বাদ পড়েন। তার মায়ের সহায়তায় তিনি ফিলহার্মোনিক স্কুলে ভর্তি হন, সেখানে তিনি পরবর্তী কালে মস্কো আর্ট থিয়েটারের প্রতিষ্ঠাতা ভ্লাদিমির নেমিরভিচ-দানচেঙ্কোর শিক্ষার্থী ছিলেন। নেমিরভিচ-দানচেঙ্কো নিপার ও তার সমসাময়িক ভসেভলদ মেইয়েরহল্‌দকে কনস্তান্তিন স্তানিস্লাভ্‌স্কির সাথে পরিচয় করিয়ে দেন।  ১৮৯৮ সালে স্তানিস্লাভ্‌স্কি ও নেমিরভিচ-দানচেঙ্কো মস্কো আর্ট থিয়েটার প্রতিষ্ঠা করলে নিপার এই দলের প্রথম ৩৯ জন সদস্যদের একজন ছিলেন। এই মঞ্চদলের প্রথম নাটক আলেক্সেই তলস্তয়ের জার ফিওদর ইওনভিচ দিয়ে তার মঞ্চনাটকে অভিষেক ঘটে। পরবর্তী কালে তিনি দ্য সিগাল (১৮৯৮) নাটকে আর্কাদিনা চরিত্রে; আঙ্কল ভানিয়া (১৮৯৯) নাটকের মস্কো প্রিমিয়ারে এলেনা চরিত্রে; এবং থ্রি সিস্টার্স (১৯০১) নাটকে মাশা চরিত্রে এবং দ্য চেরি অরচার্ড (১৯০৪) নাটকে মাদাম রেনেভ্‌স্কায়া চরিত্রে অভিনয় করেছেন। তিনি ১৯৪৩ সালে পুনরায় রেনভ্‌স্কায়া চরিত্রে অভিনয় করেন, যেটি ছিল দ্য চেরি অরচার্ড নাটকের ৩০০তম মঞ্চায়ন।   বিবাহ  নিপার ১৮৯৮ সালে দ্য সিগাল নাটকে ইরিনা আর্কাদিনা চরিত্রে অভিনয়কালে নাট্যকার আন্তন চেখভের সাথে পরিচিত হন। ১৮৯৯ সাল থেকে তাদের মধ্যে প্রেমের সম্পর্ক গড়ে ওঠে। পরের কয়েক বছর তাদের মধ্যে চিঠির মাধ্যমে যোগাযোগ হত। তাদের প্রায় ৪০০ চিঠি পাওয়া যায়, যাতে তারা একে অপরকে "প্রিয় লেখক" ও "প্রিয় অভিনেত্রী" বলে সম্বোধন করতেন। ওলগা ১৯০১ সালের ২৫ই মে তার থেকে আট বছরের বড় চেখভকে বিয়ে করেন। পরের বছর তার গর্ভপাত ঘটে, যা থেকে সুস্থ্য হতে তার বেশ সময় লাগে। ১৯০৪ সালে তিনি তার স্বামীসহ জার্মানির বাডেনভাইলারে যান, সেখানে ১৫ জুলাই (পুরনো রীতিতে ২ জুলাই), ১৯০৪ চেখভ মারা যান।   মৃত্যু  ওলগা নিপার তার জীবনের পরবর্তী সময় মস্কো আর্ট থিয়েটারে অভিনয় করে কাটান। তিনি ১৯৫৯ সালের ২২শে মার্চ ৯০ বছর বয়সে সোভিয়েত ইউনিয়নের মস্কোতে মৃত্যুবরণ করেন।   তথ্যসূত্র    বহিঃসংযোগ   বিষয়শ্রেণী:১৮৬৮-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:জার্মান বংশোদ্ভূত রুশ ব্যক্তি বিষয়শ্রেণী:সোভিয়েত মঞ্চ অভিনেত্রী বিষয়শ্রেণী:নভদেভিচে সমাধিতে সমাহিত বিষয়শ্রেণী:আন্তন চেখভ বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:স্তালিন পুরস্কার বিজয়ী
চট্টলা এক্সপ্রেস (ট্রেন নং ৮০১/৮০২) বাংলাদেশ রেলওয়ে কর্তৃক পরিচালিত বাংলাদেশের একটি খ শ্রেণীর আন্তঃনগর ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে। যাত্রাপথে ট্রেনটি ফেনী, কুমিল্লা, ব্রাহ্মণবাড়িয়া, কিশোরগঞ্জ ও নরসিংদী জেলাকে সংযুক্ত করেছে।  ২০১০ সালের ১লা নভেম্বর ট্রেনটি উদ্বোধন করা হয়। পূর্বে এটি এক্সপ্রেস ট্রেন হিসেবে ৬৭/৬৮ নাম্বার নিয়ে চলাচল করতো। তবে পরবর্তীতে ২০২০ সালের ২৭শে আগস্ট একে আন্তঃনগরে রূপান্তর করা হয়, এবং একে ৮০১/৮০২ নাম্বার দেওয়া হয়। চট্টগ্রাম−ঢাকা রুটে এই ট্রেনের পাশাপাশি সুবর্ণ এক্সপ্রেস (৭০১/৭০২), মহানগর প্রভাতী/গোধূলী এক্সপ্রেস (৭০৩/৭০৪), মহানগর এক্সপ্রেস (৭২১/৭২২), তূর্ণা এক্সপ্রেস (৭৪১/৭৪২), সোনার বাংলা এক্সপ্রেস (৭৮৭/৭৮৮), ঢাকা/চট্টগ্রাম মেইল (১/২) এবং কর্ণফুলী এক্সপ্রেস (৩/৪) চলাচল করে।   সময়সূচী  বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫৪তম সময়সূচী অনুযায়ী, যা ২০২৫ সালের ১০ই? মার্চ হতে কার্যকর। +৮০১ আপ-এর সময়সূচী (শুক্রবার  বন্ধ)স্টেশনকোডপ্রবেশত্যাগচট্টগ্রামCTG -06:00কুমিরা06:2606:28ফেনী জংশন07:2807:30হাসানপুর07:5207:54নাঙ্গলকোট08:0208:04লাকসাম জংশন08:1708:19কুমিল্লা08:4108:43শশীদল09:0509:07কসবা09:3909:41আখাউড়া জংশন10:0510:07ব্রাহ্মণবাড়িয়া10:2610:28ভৈরব বাজার জংশন10:5010:52মেথিকান্দা11:0811:10নরসিংদী11:2711:29ঢাকা বিমানবন্দরDABB12:1012:15কমলাপুরDA12:40 - +৮০২ ডাউন-এর সময়সূচী (শুক্রবার  বন্ধ)স্টেশনকোডপ্রবেশত্যাগকমলাপুরDA -14:15ঢাকা বিমানবন্দরDABB14:3814:43নরসিংদী15:2015:22মেথিকান্দা15:4115:43ভৈরব বাজার জংশন15:5715:59ব্রাহ্মণবাড়িয়া16:1916:21আখাউড়া জংশন16:4216:44কসবা17:0117:03শশীদল17:1617:18কুমিল্লা17:4017:42লাকসাম জংশন18:0418:06নাঙ্গলকোট18:2118:21হাসানপুর18:3018:32ফেনী জংশন18:5318:55কুমিরা19:5619:58চট্টগ্রামCTG20:30 -   রোলিং স্টক  এই ট্রেনে ২৬০০, ২৭০০ ও ২৯০০ শ্রেণীর লোকোমোটিভ ব্যবহার করা হয়।  পূর্বে ট্রেনটি মেইল সবুজ-হলুদ ভ্যাকুয়াম ব্রেকের কোচে চলাচল করতো। প্রথমে এটি ১৬/৩২ লোডে চলাচল করতো এবং এতে ৫১৪টি আসন ছিলো। তবে পরে এটির লোড কমিয়ে ১২/২৪ এ নিয়ে আসা হয়। এটি ঢাকা/চট্টগ্রাম মেইলের সাথে রেক শেয়ার করে চলতো। পরে পাহাড়িকা ও উদয়ন এক্সপ্রেসের আন্তঃনগর সবুজ-হলুদ ভ্যাকুয়াম ব্রেকের কোচ প্রতিস্থাপন করে ইন্দোনেশীয় লাল-সবুজ এয়ার ব্রেকের কোচ দেওয়া হয়। পরে চট্টলা এক্সপ্রেস আন্তঃনগর হলে পাহাড়িকা ও উদয়ন এক্সপ্রেসের অবমুক্ত কোচ একে দেওয়া হয়। এখন ট্রেনটির লোড ১২/২৪ এবং আসন সংখ্যা ৫৮০। এর মধ্যে প্রথম (সিট) শ্রেণীতে ২৭টি আসন এবং শোভন চেয়ার ও শোভন শ্রেণী মিলিয়ে ৫৫৩টি আসন রয়েছে। ট্রেনটি দুই রেকে চলাচল করে।  ৮০১ এর রেক বিন্যাস (২০২০ সাল অব্দি):  (৮০২ এর ক্ষেত্রে এর বিপরীতটি হবে।) রোলিং স্টকলোকোশ্রেণী২৬০০/২৭০০/ ২৯০০কোডএমইজি-১৫/ এমইএল-১৫/  এমইআই-১৫আসন সংখ্যা -   দুর্ঘটনা    ১৫/১১/২০১৯: কুমিল্লার মুড়াপাড়া লেভেল ক্রসিং এ বিকেলে চট্টলা এক্সপ্রেস ট্রেন অতিক্রম করার পূর্বে একটি ট্রাক বিকল হয়ে যায়। এইসময় লোকোমাস্টার দ্রুত ট্রেনে ব্রেক টেনে ট্রেনকে থামিয়ে দিলে একটি বড় দুর্ঘটনা এড়ানো সম্ভব হয়।  আরও দেখুন  চট্টলা  তথ্যসূত্র  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন বিষয়শ্রেণী:২০১০-এ চালু রেল পরিষেবা
২০১৯ ঢাকা দ্বিতীয় বিভাগ ফুটবল লিগ ছিল এই লিগটির ৫ম সংস্করণ। এটি বাংলাদেশের চতুর্থ স্তরের ফুটবল লিগ যা ২০১৫ সালে বাংলাদেশ ফুটবল ফেডারেশন কর্তৃক চালু হয়। লিগে মোট ১৩টি দল অংশ নেয়। লিগের বিজয়ী সিনিয়র ডিভিশন লিগে পদোন্নতি পায়।  ২০১৯ সালের ২৪ মার্চ কমলাপুর বীরশ্রেষ্ট শহীদ সিপাহী মোহাম্মদ মোস্তফা কামাল স্টেডিয়ামে টঙ্গী ক্রীড়া চক্রের সাথে গৌরীপুর স্পোর্টিং ক্লাবের উদ্ভোধনী ম্যাচ হয়। ১২ খেলায় ২৬ পয়েন্ট নিয়ে সমাজ কল্যাণ ক্রীড়া সংসদ চ্যাম্পিয়ন হয়। চ্যাম্পিয়ন দলটি ছাড়াও ইস্ট অ্যান্ড ক্লাব ও দিলকুশা স্পোর্টিং ক্লাব সিনিয়র ডিভিশন লিগে পদোন্নতি পায়।   দলসমূহ  লিগটিতে মোট ১৩টি দল অংশ নেয়। নিন্মে সেগুলির নাম দেয়া হল:   সমাজ কল্যাণ ক্রীড়া সংসদ   টঙ্গী ক্রীড়া চক্র   পূর্বচল পরিষদ   আজমপুর ফুটবল ক্লাব উত্তরা   লিটল ফ্রেন্ডস ক্লাব   সিটি ক্লাব   ইস্ট অ্যান্ড ক্লাব  বিজি প্রেস এস এন্ড আরসি   শান্তিনগর স্পোর্টিং ক্লাব   দিলকুশা স্পোর্টিং ক্লাব   বাংলাদেশ ক্রীড়া শিক্ষা প্রতিষ্ঠান   খিলগাঁও স্পোর্টিং ক্লাব   গৌরীপুর স্পোর্টিং ক্লাব   তথ্যসূত্র   বিষয়শ্রেণী:২০১৯-এ বাংলাদেশী ফুটবল বিষয়শ্রেণী:ঢাকা দ্বিতীয় বিভাগ ফুটবল লিগ বিষয়শ্রেণী:২০২০-এ বাংলাদেশী ফুটবল
কপিরাইট সমস্যা সমাধান করে সংরক্ষণ।-- যুদ্ধমন্ত্রী আলাপ ০৯:৫০, ৪ এপ্রিল ২০১৪ (ইউটিসি) পাবনা এডোয়ার্ড কলেজ   ([&action=delete}} delete]) – (View AfD)(লগ দেখুন) https://m.facebook.com/edwarduniversitycollegepabna থেকে সরাসরি টুকে দেওয়া হয়েছে। বোধিসত্ত্ব (আলাপ) ০৯:০১, ১৪ ফেব্রুয়ারি ২০১৪ (ইউটিসি)  মন্তব্য - কলেজটা খুব বিখ্যাত, কিন্তু নিবন্ধটা কপি-ভায়ো। --রাগিব (আলাপ | অবদান) ১৯:১৯, ৩ মার্চ ২০১৪ (ইউটিসি) নিবন্ধটি নতুন করে লিখেছি, তথ্যসূত্র যুক্ত করেছি। সুতরাং আলোচনা ক্লোজ করে দিলাম।-- যুদ্ধমন্ত্রী আলাপ ০৯:৫০, ৪ এপ্রিল ২০১৪ (ইউটিসি)
ট্রাফিক সম্প্রচার কার্যক্রম  বা ট্রাফিক এফএম ৮৮.৮ বাংলাদেশ সরকারের মালিকানাধীন বাংলাদেশ বেতারের একটি এফএম রেডিও স্টেশন। স্টেশনটি ঢাকা মহানগরী ও তার আশেপাশের শ্রোতাদের উদ্দেশ্যে অনুষ্ঠান প্রচার করে থাকে।  ইতিহাস ২০০৫ সালের ২৬ মে তারিখে বাংলাদেশে বেতার ট্রাফিক সম্প্রচার কার্যক্রম স্টেশনটি চালু করে। ঢাকা মহানগরবাসীর মাঝে নিরাপদ সড়ক প্রতিষ্ঠা এবং ট্রাফিক সংশ্লিষ্ট বিষয়ে অধিকতর সচেতনতা সৃষ্টির উদ্দেশ্যে এই বেতার কেন্দ্রটি প্রতিষ্ঠা করা হয়। স্টেশনটি বাংলাদেশ বেতারের সদর দপ্তর থেকে কার্যক্রম পরিচালনা করে থাকে।  অনুষ্ঠান ট্রাফিক সম্প্রচার কার্যক্রম প্রতিদিন সকাল ৭টা থেকে রাত ৯টা পর্যন্ত মোট তিনটি অধিবেশনেে ১৪ ঘণ্টা অনুষ্ঠান প্রচার করে। এর প্রচারিত কার্যক্রমের মধ্যে রয়েছে জনপ্রিয় গান, জীবন্তিকা, স্পট, জিঙ্গেল, কৌতুক প্রভৃতি অনুষ্ঠানের মাধ্যমে বেতার শ্রোতাদের ট্রাফিক বিধি বিষয়ে সচেতনতা, নিরাপদ যাতায়াত, সড়ক ব্যবস্থাপনা, দুর্ঘটনা এড়াবার উপায়সহ যানবাহনের ফিটনেস, ট্রাফিক আইন অমান্যের শাস্তি ইত্যাদি বিষয়ে তথ্য প্রদান ও তা মেনে চলতে উদ্বুদ্ধকরণ।  কেন্দ্রটি মোবাইল ফোনের মাধ্যমে ঢাকার বিভিন্ন এলাকায় নিয়োজিত প্রতিনিধিদের নিকট থেকে সরাসরি এবং পুলিশের ট্রাফিক নিয়ন্ত্রণ কক্ষ থেকে ট্রাফিকের খবর সংগ্রহ করে অনুষ্ঠানের ফাঁকে ফাঁকে স্বল্প বিরতিতে প্রচার করে। এছাড়া প্রতিদিন ৬০ মিনিট পরপর সংবাদ বুলেটিন ও শিরোনাম প্রচার করে, সেইসাথে খেলাধুলার খবর, ঢাকার উল্লেখযোগ্য অনুষ্ঠানমালার তথ্য, ইত্যাদি প্রচার করে।  তথ্যসূত্র  বহিঃসংযোগ  বাংলাদেশ বেতার - ট্রাফিক সম্প্রচার কার্যক্রম   বিষয়শ্রেণী:বাংলাদেশের রেডিও স্টেশন
thumb|280px|কম্বোডিয়ার আংকর বাট এর বারো শতকের মন্দিরে অপ্সরা মন্দিরের নর্তকীদের দেখানোর জন্য ক্ষোদাই চিত্র। মন্দির নৃত্য মন্দিরে অনুষ্ঠিত ধর্মীয় অনুষ্ঠানকে বোঝায়, যেমন সদির, যা আগম কর্তৃক নির্ধারিত। ভারতের এই প্রাচীন মন্দির নৃত্যের চিহ্ন ভরতনাট্যম ও ওড়িশিতে দেখা যায়।  পবিত্র হিন্দু মন্দিরের নৃত্য দেবদাসী এবং মহরী নৃত্য দ্বারা সম্পাদিত হত, যাদের বস্তুর দেহে অপ্সরাদের স্বর্গীয় নৃত্য প্রকাশ করার কথা ছিল।  তথ্যসূত্র  বহিঃসংযোগ   তপোবন (হিন্দু দর্শন)  বিষয়শ্রেণী:ভারতের ধ্রুপদী নৃত্য বিষয়শ্রেণী:হিন্দু মন্দির নৃত্য
বালেশ্বর মন্দির হল ভারতের উত্তরাখণ্ড রাজ্যের চম্পাওয়াত শহরে অবস্থিত একটি প্রাচীন শিব মন্দির। চন্দ রাজবংশ কর্তৃক নির্মিত এই মন্দিরটি পাথর খোদাইয়ের কাজের জন্য বিখ্যাত। বালেশ্বর মন্দির সম্পর্কে কোনো ঐতিহাসিক নথি পাওয়া যায় না। তবে প্রচলিত বিশ্বাস অনুসারে, খ্রিস্টীয় ১০ম থেকে ১২শ শতাব্দীর মধ্যে এই মন্দির নির্মিত হয়েছিল।  বালেশ্বর মন্দিরে শিবকে বালেশ্বর নামে পূজা করা হয়। মন্দির চত্বরে আরও দুটি মন্দির আছে। একটি রত্নেশ্বরের একটি চম্পাওয়াত দুর্গার। মন্দিরের কাছে একটি 'নৌলা' বা স্বচ্ছ জলধারার উৎস রয়েছে। শিবরাত্রি এই মন্দিরের প্রধান উৎসব।  বহিঃসংযোগ   Baleshwar Temple Photos :: Himvan.com Photo Gallery  Baleshwar Temple Photo Essay  Champawar official website  বিষয়শ্রেণী:উত্তরাখণ্ডের হিন্দু মন্দির বিষয়শ্রেণী:চম্পাওয়াত বিষয়শ্রেণী:শৈবধর্ম
থাম্ব|তামাক চপ-চপ, ঢিলা তামাক নামেও পরিচিত, হল একটি অস্ট্রেলীয় শব্দ যা করবিহীন অবৈধ তামাক, যেমন দেশীয় তামাক। চপ-চপ ব্যবহার করার অভ্যাসটি ভারী আবগারি এবং কর শুল্ক এড়ানোর জন্য উদ্ভূত হয়েছে, যা আইনত বাজারজাত পণ্যের তুলনায় ব্যয়কে তীব্রভাবে কমিয়েছে। চপ-চপ শিল্প সংজ্ঞা অনুসারে অবৈধ এবং অনিয়ন্ত্রিত।   এটি ভোক্তাদের দ্বারা স্বাদে বৈধ তামাক থেকে একটি নিকৃষ্ট পণ্য হিসাবে বিবেচিত হয় তবে ভোক্তাদের কাছে এর দাম যথেষ্ট কম হওয়ায় এটি আকর্ষণীয়।    বাজার  ২০১৮ সালের মে মাসে অনুমান করা হয় যে, অস্ট্রেলিয়ায় প্রতি বছর প্রায় ৮৬৪ টন চপ-চপ বিক্রি হয়  যা বছরে ২,১৫০ টন আলগা তামাকের মোট বৈধ অস্ট্রেলীয় বাজারের প্রায় ৪০%। http://www.tobaccoinaustralia.org.au/chapter-10-tobacco-industry/10-6-retail-value-and-volume-of-the-australian-tobacco-market আগের বছর অস্ট্রেলিয়ান ট্যাক্সেশন অফিস ১১৭ টন জব্দ করেছিল।  বাজার মূল্যের পরিসীমা বছরে কেপিএমজি অনুসারে $১.৬ বিলিয়ন রোহান পাইক কনসাল্টিং অনুসারে $৩.৮ বিলিয়ন পর্যন্ত।    আরো দেখুন    সিগারেট চোরাচালান   তথ্যসূত্র    কাজ উদ্ধৃত   বিষয়শ্রেণী:তামাক বিষয়শ্রেণী:অস্ট্রেলিয়ায় তামাক বিষয়শ্রেণী:অপর্যালোচিত অনুবাদসহ পাতা
রিয়া কাপুর (জন্ম ৫ই মার্চ ১৯৮৭) একজন ভারতীয় চলচ্চিত্র প্রযোজক। তিনি তাঁর বোন সোনম কাপুরের সাথে ফ্যাশন লাইন রিসোনের মালিকও।   প্রাথমিক এবং ব্যক্তিগত জীবন  রিয়া কাপুর হলেন অভিনেতা অনিল কাপুর এবং তাঁর স্ত্রী সুনিতার কন্যা, তিনি অভিনেত্রী সোনম কাপুর এবং হর্ষবর্ধন কাপুরের বোন, চলচ্চিত্র নির্মাতা সুরিন্দর কাপুরের নাতনি। চলচ্চিত্র নির্মাতা বনি কাপুর এবং অভিনেতা সঞ্জয় কাপুরের ভাইঝি। বনি কাপুরের স্ত্রী, প্রয়াত প্রযোজক মোনা শৌরি কাপুর এবং প্রয়াত অভিনেত্রী শ্রীদেবী তাঁর জ্যেঠিমা। তাঁর সম্পর্কিত ভাইবোনরা হলেন অভিনেতা অর্জুন কাপুর, জাহ্নবী কাপুর, খুশি কাপুর এবং মোহিত মারওয়াহ ও অভিনেতা রণবীর সিং। রিয়া কাপুর নিউ ইয়র্ক বিশ্ববিদ্যালয় থেকে "নাট্য সাহিত্যে" স্নাতক ডিগ্রি অর্জন করেন।  ২০২১ সালে রিয়া কাপুর তাঁর ১২ বছরের সঙ্গী করণ বুলানিকে তাঁর পরিবারের বাসভবনে এক অন্তরঙ্গ অনুষ্ঠানে  বিবাহ করেন।   কর্মজীবন  ২০১০ সালে রাজশ্রী ওঝার ছবি আয়েশা দিয়ে একজন চলচ্চিত্র প্রযোজক হিসেবে তাঁর কর্মজীবন শুরু করেন রিয়া কাপুর। সেখানে তাঁর বোন সোনম কাপুর এবং অভয় দেওল মুখ্য ভূমিকায় অভিনয় করেন। পরবর্তীতে তিনি ২০১৪ সালে শশাঙ্ক ঘোষ পরিচালিত খুবসুরত চলচ্চিত্রটি প্রযোজনা করেন, এটি ছিল হৃষিকেশ মুখার্জি পরিচালিত একই নামের চলচ্চিত্রের অফিসিয়াল পুনর্নির্মান। ২০১৭ সালে, তিনি তাঁর বোন সোনম কাপুরের সাথে রিসোন পোশাকের ব্র্যাণ্ড চালু করেন।  দিয়া কাপুর বীরে দি ওয়েডিং -এর সহ-প্রযোজনা করেছেন, এটি ২০১৮ সালের ১লা জুন মুক্তি পায়।   চলচ্চিত্র তালিকা    প্রযোজক হিসেবে  বছর শিরোনাম মন্তব্য ২০১০ আয়েশা জেন অস্টেনের ১৮১৫ সালের উপন্যাস এমা থেকে একটি রূপান্তর ২০১৪ খুবসুরাত ১৯৮০ সালের খুবসুরত চলচ্চিত্রের উপর ভিত্তি করে তৈরি ২০১৮ বীরে দি ওয়েডিং ২০২৩ থ্যাঙ্ক ইউ ফর কামিং  ২০২৪ ক্রু ২০২৫ ফেয়ারিটেল   তথ্যসূত্র    বহিঃসংযোগ      বিষয়শ্রেণী:কাপুর পরিবার বিষয়শ্রেণী:১৯৮৭-এ জন্ম বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:মহারাষ্ট্রের নারী ব্যবসায়ী বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:সিন্ধি বংশোদ্ভূত ভারতীয় ব্যক্তি বিষয়শ্রেণী:হিন্দি চলচ্চিত্র প্রযোজক বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:জীবিত ব্যক্তি
জননকোষ বা যৌন কোষ বা গ্যামেট (; এসেছে প্রাচীন গ্রিক γαμετή থেকে গ্যামেটে থেকে গ্যামিন অর্থ "বিয়ে করা") হল একটি হ্যাপ্লয়ড কোষ যা অন্য হ্যাপ্লয়ড কোষের সঙ্গে একীভূত হয়ে নিষিক্তকরণের মাধ্যমে প্রাণীর যৌন প্রজনন ঘটায়। যে প্রজাতিগুলিতে দুই অঙ্গসংস্থানে পৃথক গ্যামেট তৈরি হয় এবং যারা কেবল এক প্রকারের উৎপাদন করে, তারা স্ত্রী জাতীয় কোনও একক উদ্ভিদের বৃহদাকারের গেমট তৈরি করে - যাকে ডিম্বকোষ বলা হয় এবং পুরুষ জাতীয় ছোট ট্যাডপোল ধরনের শুক্রাণু তৈরি করে। সংক্ষেপে একটি জননকোষ হল একটি ডিম্ব কোষ (স্ত্রী গ্যামেট) বা একটি শুক্রাণু (পুং গ্যামেট)। এটি আনিসোগ্যামি বা হিটারোগ্যামির উদাহরণ, যে অবস্থায় স্ত্রীলোক এবং পুরুষরা ভিন্ন আকারের গ্যামেট তৈরি করে (এটি মানুষের ক্ষেত্রে; মানুষের ডিম্বকোষ একটি মানব শুক্রাণু কোষের প্রায় ১,০০,০০০ গুণ Marshall, A. M. 1893. Vertebrate embryology: a text-book for students and practitioners. GP Putnam's Sons.  )। thumb|263x263px|একটি শুক্রাণু(মানুষের) একটি ডিম্বাশয় ভেদ করছে। শুক্রাণু, ডিম্বাণুর চেয়ে আকারে প্রায় ১,০০,০০০ গুণ ছোট।   অসদৃশতা    তথ্যসূত্র   বিষয়শ্রেণী:প্রজননতন্ত্র বিষয়শ্রেণী:চিরায়ত বংশাণুবিজ্ঞান
অভিরামি সুরেশ (জন্ম: ৯ অক্টোবর ১৯৯৫) একজন ভারতীয় অভিনেত্রী, গায়িকা, সুরকার, গীতিকার এবং ভিডিও জকি। এশিয়ানেটের টেলিভিশন ধারাবাহিক হ্যালো কুটিচাতন দিয়ে তিনি খুব অল্প বয়সেই (১২ বছর বয়সে) অভিনয় জীবন শুরু করেছিলেন। ১৪ বছর বয়সে তাঁর প্রথম সঙ্গীতকর্মটি প্রকাশিত হয়েছিল। বিওয়্যার অফ ডগ্স  (২০১৪) ছবিতে প্রধান নারী  চরিত্র মীরার ভূমিকায় তিনি প্রথমবারের মতো অভিনয় করেন। তিনি কপ্পা টিভিতে সঙ্গীত অনুষ্ঠান ডিয়ার কপ্পা তে কাজ করার জন্যও পরিচিত। ২০১৪ সালে তাঁর দিদি অমৃতা সুরেশ সংগীত ব্যান্ড অমৃতম গময় প্রতিষ্ঠা করেছিলেন, যাতে তাঁরা মুখ্য কণ্ঠশিল্পী হিসেবে রয়েছেন।   ব্যক্তিগত ও প্রারম্ভিক জীবন  তিনি ১৯৯৫ সালের ৯ অক্টোবর তারিখে সংগীতশিল্পী পি.আর সুরেশ এবং লায়লা দম্পতির ঘরে জন্মগ্রহণ করেছিলেন। তাঁর বাবা সুরেশ হিন্দু ধর্মাবলম্বী এবং মা লায়লা একজন খ্রিস্টান। তাঁর একমাত্র বোন গায়িকা ও সুরকার অমৃতা সুরেশ তাঁর চেয়ে পাঁচ বছরের বড়। তারা কোচির এডাপ্পালির আদি বাসিন্দা।   উল্লেখযোগ্য কর্ম    টেলিভিশন  বছরকার্যক্রমভূমিকাঅন্তর্জাল২০০৭আইডিয়া স্টার সিঙ্গারনিজেরএশিয়ানেট২০০৮-২০০৯হ্যালো কুটিচাতননিম্মিএশিয়ানেট২০১৪ভ্যালেন্টাইন'স কর্নারসহ-উপস্থাপিকাআমরা টিভি২০১৪-২০১৭মিউজিক মোজোগায়িকাকপ্পা টিভি২০১৫স্টার জ্যামঅতিথিকপ্পা টিভি২০১৫বর্ত প্রভাতমঅতিথিএশিয়ানেট নিউজ২০১৫জেবি জংশনঅতিথিকৈরালি টিভি২০১৫ডিয়ার কপ্পাউপস্থাপিকাকপ্পা টিভি২০১৬ডি৩ - ডি৪ ডান্সঅতিথিমাজাবিল মনোরমা২০১৬মোডট্যাপসগায়িকাকপ্পা টিভি২০১৬আইএফএফকে কেরল টকিজনিজেরমনোরমা অনলাইন২০১৬স্মার্ট শোঅংশগ্রহণকারীফ্লাওয়ার্স২০১৭বর্তক্কাপুরমঅতিথিএশিয়ানেট নিউজ২০১৭অমৃতামগময়অতিথিনিউজ ১৮ কেরল২০১৭মিস ও মিসেস কেরালা বিউটি পেজেন্ট ২০১৭পরিবেশককৈরালি টিভি২০১৯পাদাম নমুক্কু পদামঅতিথিমাজাবিল মনোরমা২০১৯মাজভিল মিউজিক অ্যাওয়ার্ড্সঅতিথিমাজাবিল মনোরমা২০২০বিগ বস (মালায়ালাম মৌসুম ২)নিজেরএশিয়ানেট২০২০স্টে হোম স্টে হ্যাপিনিজেরমাতৃভূমি নিউজ২০২০ভিনদুম চিলা ভিট্টু বিশেষঙ্গলনিজেরএশিয়ানেট   চলচ্চিত্র  বছরশিরোনামভূমিকাভাষা২০০৯কেরলতসভাম ২০০৯সন্দীপ সুব্রামণিয়ামের বোনমালয়ালম২০০৯ভেনালমরমমালয়ালম২০০৯গুলুমাল: দ্য  ইস্কেপরবি বর্মার বোনমালয়ালম২০১৪বিওয়ার অফ ডগ্সমীরামালয়ালম২০১৪কেরল নট্টিলম পেঙ্গালুদনেমঞ্জুতামিল২০১৫১০০ ডে'স আফ লাভপিয়া জর্জমালয়ালম২০১৫কুবের রাসিঅনিতাতামিল২০১৭ক্রসরোডনিজেরমালয়ালমআসন্ন (বিলম্বিত)কেলভিকলেজ ছাত্রীতামিল মালয়ালম২০১৯ভাইরালরাধিকামালয়ালম   পুরস্কার    রামু কৈরত সংগীত পুরস্কার (বিশেষ নির্ণায়ক সভা) ২০১৯- সুল্লু   তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় নেপথ্য গায়িকা বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:ভারতীয় নারী সুরকার বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় গায়িকা বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:কেরলের অভিনেত্রী বিষয়শ্রেণী:ভারতীয় নারী সঙ্গীতজ্ঞ বিষয়শ্রেণী:ভারতীয় টেলিভিশন উপস্থাপিকা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল। বর্তমানে উল্লেখযোগ্যতা প্রতিষ্ঠিত হয় নি। ~মহীন (আলাপ) ১৭:২৭, ৩১ আগস্ট ২০১৭ (ইউটিসি) আবদুর রহমান মাদানী   – (অপসারণের প্রস্তাবনা দেখুনলগ দেখুন) () বিশ্বকোষীয় উল্লেখযোগ্যতা নেই। — ফেরদৌস • ১৮:৩৭, ২৪ আগস্ট ২০১৭ (ইউটিসি)   উল্লেখযোগ্যতা নেই। শরীফ (আলাপ) ১৪:১৭, ২৬ আগস্ট ২০১৭ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
আস্করপুর ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৯৩.৯১ কিমি২ (৩৬.২৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,২৬০ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৮টি।   গ্রামসমূহ   নাগরপাড়া  আস্করপুর  গৌরীপুর  মুরারীপুর  ছিট কামদেবপুর  মুকুন্দপুর  সুন্দরা  মোজাপ্ফরপুর  সরস্বতীপুর  সুন্দরা  খানপুর  খানপুর  জামালপুর  দক্ষিণ গোপালপুর  কুসুম্বী  নাড়ুহার  রাঘবপুর  দেবীপুর  দক্ষিণ গোবিন্দপুর  তাজপুর   তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:দিনাজপুর সদর উপজেলার ইউনিয়ন
লিভারপুল রোড ইংল্যান্ডের ম্যানচেস্টারের লিভারপুল ও ম্যানচেস্টার রেলপথের একটি সাবেক রেলস্টেশন, যা ১৮৩০ সালের ১৮ সেপ্টেম্বর খোলা হয়। স্টেশনটি বিশ্বের প্রথম আন্তঃনগর যাত্রীবাহী রেলপথের ম্যানচেস্টার টার্মিনাস, যেখানে টাইমবেলড স্টিম লোকোমোটিভস দ্বারা সমস্ত পরিষেবা পরিচালিত হয়েছিল। এটি বিশ্বের প্রাচীনতম টিকে থাকা টার্মিনাল রেলওয়ে স্টেশন।  হান্ট'স ব্যাঙ্কের ম্যানচেস্টার অ্যান্ড লিডস  রেলওয়ের সাথে যোগদানের জন্য লাইনটি সম্প্রসারিত করার পরে স্টেশনটি ১৮৪৪ সালের ৪ মে যাত্রীবাহী পরিষেবা বন্ধ করে দেয়। লিভারপুল রোডকে যাত্রীবাহী পরিষেবার জন্য ম্যানচেস্টার ভিক্টোরিয়া স্টেশন দ্বারা পরিত্যক্ত করা হয়। স্টেশনটি সহযোগী লিভারপুল ক্রাউন স্ট্রিটের মতো একটি পণ্য ইয়ার্ডে রূপান্তরিত হয়। যেহেতু লিভারপুল রোড কার্যক্রম বন্ধ করে দিয়েছে, ফলে লিভারপুলের ব্রড গ্রিন রেলওয়ে স্টেশনটি ব্যবহৃত প্রাচীনতম রেলওয়ে স্টেশনে পরিণত হয়  যা ১৮৩০ সালের ১৫ সেপ্টেম্বর চালু হয়েছিল। লিভারপুল ও ম্যানচেস্টার রেলপথের উদ্বোধন লিভারপুল ক্রাউন স্ট্রিট থেকে শুরু হয়, তাই পুরানো স্টেশনসমূহ লিভারপুল থেকে পর্যায়ক্রমে শুরু হয়।  স্টেশন ভবনটি প্রথম শ্রেণীর তালিকাভুক্ত ভবন হিসাবে ম্যানচেস্টারের বিজ্ঞান ও শিল্প জাদুঘরের একটি অংশ।  তথ্যসূত্র  বহিঃসংযোগ  বিষয়শ্রেণী:ম্যানচেস্টারে অব্যবহৃত রেলওয়ে স্টেশন